Neulieg

Neulieg zo ur gumun e Breizh, e Bro-Gernev hag e kanton Gourin e departamant ar Mor-Bihan. Emañ e-kichenik Pondi.
 Douaroniezh 

 War lez ar Blavezh ha Kanol Naoned-Brest emañ Neulieg.
 Istor 
 Dispac'h Gall 
 Melestradurezh : krouet e voe ar gumun diwar parrez Neulieg e 1790, he zrev Kergrist a yeas d'ober ur gumun ivez ; gant lezenn an 23 a viz Eost 1790 e voe lakaet Neulieg da bennlec'h ur c'hanton, hini Neulieg, gant div gumun ennañ : Kergrist ha Neulieg ; e distrig Pondi e oa. Dilamet e voe kanton Neulieg e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Neulieg e kanton Klegereg bet miret ha brasaet gant ar memes lezenn. Lakaet e oa bet Neulieg en arondisamant Pondi bet krouet e 1800Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, ar Faoued, 2006, pp. 153 ha 240Cassini - EHESS - Neulieg - Fichenn ar gumun.

 Brezel-bed kentañ  
 Mervel a reas 84 gwaz eus ar gumun abalamour d'ar brezel, eleze 4,57 % eus he foblañs e 1911Memorialgenweb - Monumant ar re varv.
 Eil brezel-bed  
 Mervel a reas unnek den ag ar gumun abalamour d'ar brezel. 
 Brezel Indez-Sina 
 Lazhet e voe ur penngorporal en Annam er Viêtnam d'an 22 a viz Mae 1947Fichenn hiniennel - Memorial Genweb.
 Brezel Aljeria 
 Mervel a reas daou vilourMemorialgenweb - Monumant ar re varv.
 Monumantoù ha traoù heverk 

 Iliz katolik Sant Pêr ha Sant Paol.

 Chapel Itron-Varia Garvez.

 Monumant ar re varv e-tal an iliz katolik, luc'hskeudennoùMemorial Genweb. Dioueliet e voe d’an 8 a viz Here 1922Université de Lille.
 Plakenn ar re varv (1914-1918) en iliz katolik, luc'hskeudennMemorial Genweb.
 Emdroadur ar boblañs abaoe 1962 

Mammenn : INSEE.
 Tud 
 Tud bet ganet eno 
 1893: Jeanne Marie Le Calvé, anavezet e-dan an anv La Mère Denis.
 1905: Jean Le Coutaller, Rezistant, dilennad ha maodiern.
 1924: Frañsez ar C'hemener, beleg, person Bretoned Pariz.
 Liammoù diavaez 

 Lec'hienn ofisiel kêr
 Neulieg war lec'hienn Geobreizh
 Dave ha notennoù

Rummad:Kumunioù ar Mor-Bihan
Rummad:Kumunioù Kerne
Rummad:Kumunioù bet krouet er Mor-Bihan e 1790